एशियाई बैडमिंटन : ज्वाला-पोनप्पा ने नाम वापस लिया  
इस महिला जोड़ी ने भारत में 26 अप्रैल से 1 मई तक होने वाले योनेक्स सनराइज इंडिया ओपन सुपर सीरीज को प्राथमिकता देते हुए यह कदम उठाया।
चीन में 19 से 24 अप्रैल तक आयोजित होने वाले एशियाई बैडमिंटन चैम्पियनशिप से भारतीय महिला युगल खिलाड़ी ज्वाला गुट्टा और अश्विन पोनप्पा की जोड़ी ने नाम वापस ले लिया है।  विश्व की 18वीं वरीयता प्राप्त इस महिला जोड़ी ने भारत में 26 अप्रैल से 1 मई तक आयोजित होने वाले योनेक्स सनराइज इंडिया ओपन सुपर सीरीज को प्राथमिकता देते हुए यह कदम उठाया है।  अश्विन को एशियाई बैडमिंट चैम्पियनशिप में युगल के अलावा मिश्रित युगल में भी हिस्सा लेना था। मिश्रित युगल में अश्विन को कोना तरुण के साथ जोड़ी बनानी थी। उल्लेखनीय है कि इससे पहले, विश्व की तीसरी वरीयता प्राप्त सायना नेहवाल और पुरुपल्ली कश्यप ने एशियाई बैडमिंटन चैम्पियनशिप से पीछे हटने का निर्णय लिया था।